එක්සත් ජනපද ජාතික ක්‍රිකට් කණ්ඩායම

එක්සත් ජනපද ජාතික ක්‍රිකට් කණ්ඩායම යනු ජාත්‍යන්තර ක්‍රිකට් තරඟවලදී එක්සත් ජනපදය නියෝජනය කරන කණ්ඩායමයි. මෙම කණ්ඩායම 1965 දී ජාත්‍යන්තර ක්‍රිකට් කවුන්සිලයේ (ICC) සහකාර සාමාජිකයෙකු බවට පත් වූ එක්සත් ජනපද ක්‍රිකට් සංගමය (USACA) විසින් කලින් සංවිධානය කරන ලදී. 2017 ජූනි මාසයේදී, USACA පාලනය සහ මූල්‍ය ගැටළු හේතුවෙන් ICC විසින් නෙරපා හරින ලද අතර, නව අනුමත කිරීමේ ආයතනයක් පිහිටුවන තෙක් එක්සත් ජනපද කණ්ඩායම ICC Americas විසින් තාවකාලිකව අධීක්ෂණය කරනු ලැබේ. 2019 ජනවාරි මාසයේදී, USA ක්‍රිකට් වෙත සහකාර සාමාජිකත්වය නිල වශයෙන් ලබා දෙන ලදී.

1844 දී කැනඩාවට එරෙහිව ක්‍රීඩා කළ පළමු ජාත්‍යන්තර ක්‍රිකට් තරගයට එක්සත් ජනපද නියෝජිත කණ්ඩායමක් සහභාගී විය. ශතවර්ෂ එකහමාරක කාලයක් එක්සත් ජනපද ජාතික කණ්ඩායම අනෙකුත් ජාතික කණ්ඩායම් සමඟ ක්‍රීඩා කළේ කලාතුරකිනි. එය වැඩිපුරම ක්‍රීඩා කළේ කැනඩාවට එරෙහිව (වාර්ෂික Auty කුසලානයේදී) හෝ වෙනත් රටවල සංචාරක කණ්ඩායම්වලට එරෙහිවය.

එක්සත් ජනපදය සිය ජාත්‍යන්තර තරඟාවලිය ආරම්භ කළේ 1979 එංගලන්තයේ පැවති ICC කුසලාන තරඟාවලියේදී ය; එතැන් සිට එයට තරඟාවලියේ සංස්කරණ දෙකක් පමණක් මග හැරී ඇත (දැන් එය ලෝක කුසලාන සුදුසුකම් ලැබීමේ තරඟය ලෙස හැඳින්වේ). 2004 ICC Six Nations Challenge ජයග්‍රහණය කිරීමෙන් පසුව, කණ්ඩායම එහි පළමු එක්දින ජාත්‍යන්තර (එදිජා) තරඟ දෙක ක්‍රීඩා කරමින් 2004 ICC Champions Trophy සඳහා සුදුසුකම් ලබා ගත්තේය. 2018 අප්‍රේල් මාසයේදී, ICC විසින් එහි සියලුම සාමාජිකයින්ට පූර්ණ විස්සයි20 ජාත්‍යන්තර (වි20ජා) තත්ත්වය ලබා දීමට තීරණය කළේය. එබැවින්, 2019 ජනවාරි 1 න් පසු එක්සත් ජනපදය සහ අනෙකුත් ICC සාමාජිකයින් අතර පැවැත්වෙන සියලුම විස්සයි20 තරඟ සම්පූර්ණ වි20ජා වේ. එක්සත් ජනපදය විසින් ක්‍රීඩා කරන පළමු වි20ජා තරඟය 2019 මාර්තු මාසයේදී එක්සත් අරාබි එමීර් රාජ්‍යයට එරෙහිව පැවැත්වීමට නියමිතව තිබුණි.

 යොමු කිරීම්